मुख्यमन्त्री भलिबलमा विभागीय टोलीको दबदबा
महेन्द्रनगरमा जारी तेस्रो मुख्यमन्त्री कप पुरुष भलिबल प्रतियोगितामा बुधबार चौँथो दिनको खेलमा पनि विभागीय टोलीले दबदबा कायम राखेका छन् ।
कञ्चनपुर — महेन्द्रनगरमा जारी तेस्रो मुख्यमन्त्री कप पुरुष भलिबल प्रतियोगितामा बुधबार चौँथो दिनको खेलमा पनि विभागीय टोलीले दबदबा कायम राखेका छन् ।विभागीय टोली नेपाल पुलिस क्लव, एपीएफ र त्रिभुवन आर्मी क्लबसँगै गण्डकी प्रदेश विजयी भएका छन् ।प्रतियोगिताको चौँथो दिनको पहिलो खेलमा नेपाल पुलिस क्लवले कोशी प्रदेशलाई २५–१३, २५–१३ र २५–२० को सोझो सेटमा पराजित गरेको हो ।दास्रो खेलमा एपीएफले आयोजक सुदूरपश्चिम प्रदेशलाई २५–१७, २५–१३ र २७–२५ ले पराजित गरेको हो । यसैगरि त्रिभुवन आर्मी क्लवले लुम्बिनी प्रदेशलाई २५–२०, २५–८ र २५–१७ ले पराजित गर्‍यो ।गण्डकी प्रदेशले कर्णालीलाई २५–१८, २५–१८ र ३२–३० ले पराजित गरेको हो । माघ १४ देखि सुरु भएको प्रतियोगिता २० गतेसम्म चल्नेछ । प्रतियोगितामा ३ विभागीयसंगै ७ प्रदेशका गरि १० टिमको सहमागीता रहेको छ । 